நாரா யணனெடு மாலாகி னான்மற்றை நான்முகனும் ஓரா யிரமட லூர்ந்தான் விண்மார னுருவழிந்தான் பேரான வானவர் கோனுங்கண் ணாயிரம் பெற்றனனே .(154)  ஆராயும் முத்தமிழ் ஆற்றூரில் சோமி அழகு கண்டு நாராயணன் நெடு மாலாகினான் மற்றை நான்முகனும் ஓராயிரம் மடலூர்ந்தான் விண் மாரன் உரு அழிந்தான் பேரான வானவர் கோனும் கண் ஆயிரம் பெற்றனனே .(154)  காதல் படுத்திய பாடு | ஆராயும் முத்தமிழ் ஓர் ஆறு. அந்த ஆற்றூரில் இருப்பவள் சோமி. அவளது அழகைக் கண்டு நாராயணன் நீண்ட காதல் மயக்கத்தவன் ஆனான். மற்றைய நான்முகனாகிய பிரம்மாவும் அவளை அடையும்பொருட்டு மடலூரும் மரபினைப் பின்பற்றினான். விண்ணாக இருக்கும் மன்மதனும் தன் உருவத்தை இழந்தான். வானவர் தலைவனான இந்திரன் ஆயிரம் கண் படைத்தவன் ஆனான். (சோமி = அழகி) பறவாத தும்பி கருகாத வெங்கரி பண்புரண்டே இருகாத தந்தி யுருகாத மாதங்கம் இந்துநுதல் நிறவாத சிந்துரம் பூசாக் களப நெடுஞ்சுனையிற்